Northern Soul

Mae Northern Soul yn is-ddiwylliant cerddorol a dawns yn seiliedig ar recordiau gan grwpiau a chantorion Americanaidd duon. Fel arfer mae recordiau Northern Soul o'r 1960au gyda churiad cyflym yn addas ar gyfer dawnsio egnïol ac acrobataidd.

Roedd yn boblogaidd iawn ymhlith pobl ifanc, dosbarth gweithiol yng Ngogledd a Chanolbarth Lloegr a Gogledd Cymru yn y 1970au.

Datblygiad
Datblygodd Northern Soul ar ddiwedd y 1960au. Arhosodd recordiau gyda geiriau ag enaid emosiynol, curiad dawns trwm a tempo cyflym yn boblogaidd yng nghlybiau dawns Gogledd Lloegr. Ni dilynwyd y ffasiynau diweddaraf wrth i steil cerddoriaeth Soul Americaniad newid gyda ffasiynau tua Funk a Disco.

Defnyddiwyd yr enw Northern Soul ar ddechrau'r 1970au i ddisgrifio'r dewis o recordiau a'r steil o ddawnsio mewn clybiau fel The Torch yn Stoke-on-Trent, y Twisted Wheel ym Manceinion, Blackpool Mecca ac yn bennaf The Wigan Casino.

Daeth recordiau sengl 7 modfedd prin o dechrau'r 1960au gan labeli bach nad oedd wedi bod yn llwyddiannau masnachol yn gasgliadwy iawn. Cystadlodd DJ's y clybiau i ddod o hyd i recordiau nad oedd neb arall wedi llwyddo cael gafael arnynt.David Nowell, Too Darn Soulful: The Story of Northern SoulDavid Nowell The Story of Northern Soul, Anova Books, 1999, ISBN 1907554726, accessed 11 May 2014

Dawnsio 
Datblygodd steil o ddawnsio acrobataidd iawn wedi'i ysbrydoli gan grwpiau a chantorion fel Little Anthony & the Imperials a Jackie Wilson. Roedd y dawnswyr yn dawnsio'n unigol heb bartner neu hyd yn oed cymryd fawr o sylw o ddawnswyr o'u hamgylch. Yn wahanol i'r arfer ar gyfer pobl ifanc, y dawnsio oedd peth pwysicach y noson yn hytrach na chyfarfod cariadon. Hefyd yn groes i'r arfer, dynion oedd y dawnswyr mwyaf brwdfrydig a'r mwyafrif presennol.

Roedd sbinio yn rhan bwysig o'r steil dawns gyda'r dawnswyr gorau'n gwneud ciciau uchel, fflipiau a dropio i'r llawr yn acrobataidd iawn. Roedd y cyffur amffetamin (speed) yn gymorth i lawer o'r dawnswyr gael egni ychwanegol drwy'r nos a'r bore canlynol (roedd nosweithiau'r Wigan Casino, er enghraifft, yn mynd ymlaen tan 8am y bore canlynol).Andy Wilson. Northern Soul: Music, Drugs and Subcultural Identity

Dillad
Roedd steil penodol o wisgo gyda dillad llydan yn gysylltiedig â'r gerddoriaeth. Y mwyaf nodweddiadol o'r steil oedd trowsus llydan 'Oxford Bags' - hyd at 30 modfedd o led. Hefyd roedd festiau, crysiau 'Ben Sherman', cotiau a sgertiau hir ac esgidiau lledr 'brogue' yn cael eu gwisgo.  Roedd yr esgidiau 'brogues' gyda gwadnau lledr yn arbennig o addas ar gyfer llithro'r traed ar y llawr dawns bren. Weithiau roedd powdr talc yn cael ei daflu dros y llawr i'w wneud yn fwy llithrig.

Gan fod y nosweithiau dawnsio yn parhau dros nôs tan y diwrnod wedyn roedd y dawnswyr yn aml yn mynd a bag ar gyfer newid dillad gyda nhw. Addurnwyd y bagiau gyda bathodynnau crwn gydag enwau'r wahanol glybiau a symbol y dwrn du.

Adfywiad
Erbyn diwedd y 1970au roedd Northern Soul yn colli'i boblogrwydd a chynhaliwyd noson olaf y The Wigan Casino ym 1981. Mae'r gerddoriaeth a'r steil dawns wedi mwynhau adfywiad o ddiddordeb yn yr 21ain ganrif gyda ffilmiau fel Northern Soul (2014) a Soulboy (2010), rhaglenni dogfen, nosweithiau aduniadau ac hyd yn oed sîn Northern Soul ymhlith pobl ifanc yn Japan.http://www.independent.co.uk/travel/asia/japan-northern-soul-music-kobe-club-night-nude-restaurant-o-jays-never-forget-you-gonna-be-a-big-a7990431.html

Clasuron Northern Soul - detholiad y DJ Kev Roberts

 Do I Love You (Indeed I Do) - Frank Wilson 
 Out on the Floor - Dobie Gray 
 You Didn't Say a Word - Yvonne Baker
 The Snake - Al Wilson 
 Long After Tonight is Over - Jimmy Radcliffe 
 Seven Day Lover - James Fountain 
 You Don't Love Me - Epitome of Sound 
 Looking for You - Garnet Mimms 
 If That's What You Wanted - Frankie Beverly & the Butlers
 Seven Days Too Long - Chuck Wood 
 The Right Track - Billy Butler 
 Stick By Me Baby - Salvadors 
 I Really Love You - Tomangoes
 Time Will Pass You By - Tobi Legend 
 Landslide - Tony Clarke 
 Too Late - Larry Williams & Johnny 'Guitar' Watson 
 You Don't Know Where Your Interest Lies - Dana Valery 
 Walking Up a One Way Street - Willie Tee 
 If You Ever Walk Out of My Life - Dena Barnes
 There's a Ghost in My House - R. Dean Taylorhttps://www.thoughtco.com/the-great-northern-soul-classic-songs-2523456

 Dewis DJ Richard Searling o'i hoff recordiau Northern Soul

 The Salvadors: Stick By Me Baby -  Wiseworld (1967)
 Chubby Checker: You Just Don't Know (What You Do To Me Girl) - Cameo Parkway (1965)
 Linda Jones: I Just Can't Live My Life (Without You Babe) - Warner Seven Arts 45 (1968)
 Gloria Jones: Tainted Love - Champion 45 (1965)
 Yvonne Baker: You Didn't Say A Word - Parkway 45 (1967)
 The Vel Vets: Got To Find Me Somebody - 20th Century 45 (1966)
 Marvin Gaye: Love Starved Heart (It's Killing Me) - Tamla 45 (1966)
 Tony Clarke: Landslide US'- Chess 45 (1966)
 The Charades: The Key To My Happiness - MGM 45 (1968)
 The Dells: Run For Cover - Cadet 45 (1968)https://www.manchestereveningnews.co.uk/whats-on/music-nightlife-news/wigan-casino-dj-richard-searling-7952521

 Dolenni 
 Wigan Casino yn y 1970au ar YouTube: https://www.youtube.com/watch?v=7Ygo4FbVluI
 Northern Soul ar Ynys Môn, ddoe a heddiw, ar YouTube https://www.youtube.com/watch?v=qSBkTlwTPjE
 Noson Northern Soul, Biwmares, 2011 ar Youtube: https://www.youtube.com/watch?v=3E21GMoGNHU
 Noson Northern Soul'' yn Neuadd y Dref Llandudno, 2008 ar YouTube https://www.youtube.com/watch?v=JJZZzveoY10

Cyfeiriadau

Categori:Cerddoriaeth Cymru
Categori:Diwylliant Cymru
Northern Soul
Northern Soul